Ты не смогла простить

«Ты не смогла простить», ռուս երգիչ և ռեփեր Եգոր Կրիդի երգը, որը թողարկվել է 2020 թվականի դեկտեմբերի 15-ին՝ որպես «Warner Music Russia» լեյբլի սինգլ։


== Պատմություն ==
2020 թվականի դեկտեմբերի 29-ին Tophit երաժշտական պորտալում հրապարակվել է դեկտեմբերի 21-ից մինչև 27-ը ռադիոկայանների կողմից ամենաշատ ներբեռնվող թրեքների ցուցակը։ «Ты не смогла простить» երգն ընդգրկվել է այդ ցուցակում և հեռարձակվել շուրջ 26 ռադիոկայաններով։


== Շապիկ ==
Երգի թողարկումից հետո նրա ունկնդիրները ուշադրություն են դարձրել շապիկին, որը նման էր Juice WRLD Legends Never Die առաջին հետմահու ալբոմի վիզուալ ձևավորմանը։ Ավելի ուշ Եգոր Կրիդը Instagram-ի սթորիում հրապարակել է, որ դա միտումնավոր տրիբունալ է հանգուցյալ ռեփերին։


== Տեսահոլովակ ==
Երգի տեսահոլովակը թողարկվել է 2020 թվականի դեկտեմբերի 18-ին Եգոր Կրիդի YouTube-ի պաշտոնական ալիքում՝ սինգլի թողարկումից երեք օր անց։ Տեսահոլովակում նկարահանվել են Tik Tok-բլոգերներ Արթուր Բաբիչը, Մախա Գորյաչևան, Նաստյա Ռիժիկը, Օլյա Շելբին, ինչպես նաև վիդեոբլոգերներ Գերման Չերնիխը, էդ Բրիզին և այլ հայտնի անձինք։ «ՌԻԱ Նովոստի» լրատվական կայքի տվյալներով՝ ավելի քան մեկ օրվա ընթացքում երաժշտական տեսանյութը երկու միլիոնից ավելի դիտում է ունեցել։ Տեսանյութի ռեժիսորն էր Ալեքսանդր Ռոմանովը։


=== Սյուժե ===
Տեսահոլովակի հենց սկզբում Կրիդը երևում է շտապ օգնության մեքենայի մոտ գտնվող պատգարակում։ Մի քանի ժամ առաջ մի սև հագուստով աղջիկ անցնում է ցանկապատի վրայով, որով շրջապատված էր մասնավոր տունը, ապա ներխուժում է այդ տարածք, և մոտենալով պատուհանին՝ տեսնում Եգոր Կրիդին՝ շրջապատված բլոգերներով։ Նրանք բոլորը տոնում են Նոր տարին։ Հոլովակին ուղեկցող երգը պատմում է այն մասին, որ այդ կինը Եգորի նախկին ընկերուհին է, որը եկել էր նրա մոտ՝ «վրեժխնդիր լինելու» համար։ Նա հոսանքազրկում է ազդանշանը, քնեցնում սպասուհուն, հագնում նրա հագուստը, ինչպես նաև կեղծամը, ակնոցը, որից հետո անհայտ փոշի է լցնում շամպայնով լի բաժակի մեջ և այն տալիս արտիստին։ Սակայն ավելի ուշ պարզվում է, որ նա շփոթել է բաժակները և ինքն է խմել թույն պարունակող շամպայնը։ Այնուհետև Արթուր Բաբիչը բացում է շամպայնի շիշը, որի խցանը թռնում է Կրիդի վրա, և երաժիշտը կորցնում է գիտակցությունը։ Բլոգերները սկսում են մտածել, թե ինչպես պետք է օգնեն կատարողին, և Իգոր Սինյակը փորձում է փրկել Եգորին՝ որոշելով երգչին արհեստական շնչառություն տալ։ Դրանից հետո ռեփերի նախկին ընկերուհին թունավորված տեգերով մի քանի անգամ կրակում է Իգորի վրա՝ դրանով իսկ կանխելով Եգորին օգնելու նրա փորձերը։ Հետո կոլեկտիվը երաժիշտի համար շտապ օգնություն է կանչում։ Երբ Կրիդին դնում են պատգարակի վրա, նրա նախկին ընկերուհին մեքենան առևանգում է՝ մտածելով, որ երգիչը նույնպես այնտեղ է։ Ավելի ուշ պարզվում է, որ նա հեռացել է նախքան բժշկական անձնակազմի՝ Եգորին մեքենայի մեջ տեղավորելը, և շտապ օգնության մեքենայի թափքը դատարկ էր։ Այնուհետև երևում է, թե ինչպես է Եգոր Կրիդը մենակ մնացել պատգարակի վրա, քանի որ մյուս մարդիկ փախել են առևանգված ավտոմեքենայի հետևից։


== Կարծիքներ ==
TNT Music կայքի սյունակագիր Վլադիսլավ Շեյնը «Ты не смогла простить» երգն անվանել է «քնարական» փոփ թրեք՝ հիփ-հոփի տարրերով, երգչախմբերը՝ «մեղեդիական», և նշել, որ դրանք «գոյակցում են ասմունքի և էդլիբների հետ»։ Music Box Russia կայքի խմբագրությունը տեսահոլովակը համեմատել է նախաամանորյա մինի ֆիլմի հետ՝ հայտարարելով, որ, չնայած աննկարագրելի սիրո մասին երգի տեքստին, «հաստատ ժպիտ կառաջացնի յուրաքանչյուրի մոտ»։


== Հիթ շքերթ ==


== Ծանոթագրություններ ==